LidanRubinov/Halacha-QA huggingface dataset:
שאלה: כשרות: בררתי אורז ומצאתי תולעת קטנה. סיננתי את האורז במסננת ולא ראיתי שום חרק. החזרתי לאחסון. כעבור זמן, מצאתי באורז שתי תולעים שמנות ממש בגודל האורז, כלומר שמסננת לא הייתה מסייעת לגלות. 1. האם מותר להשתמש באורז לאחר שנמצאה בו תולעת אחת ולאחר בדיקה שלא נמצא בה דבר. 2. אם הוצאתי כוס של אורז ונמצאו בה 2 תולעים האם לזרוק את האורז שהיה בכוס? האם לזרוק את האורז שנשאר במיכל שקית? 3. ואם אמצא 3 תולעים? 4.האם ביצי חרקים אסורות במאכל? ומה לגבי קורים? ולגבי ביצי תרנגולת. האם נכון שכאשר מוצאים דם בביצה של תרנגולת שיש סבירות שהי מופרה, הכלי שבו היתה הביצה הופך לטרף, וצריך לזרוק אותו? וברכה!
תשובה: וברכת ד  כנראה שהיו ביצים והם התפתחו, מספיק להם 24 שעות כדי להתפתח. צריך בדיקה, ומכיוון שאפשר לבדוק אחד אחד, אין צורך לזרוק, 3 תולעים פוסלים כאשר אין אפשרות לסנן, אבל אם אפשר לבדוק אחד אחד, לאחר בדיקה אפשר להשתמש. ביצים וחרקים אסורים באכילה, כשרואים אותם אולם אם התערבבו בבישול א"כ יש בזה דין ביטול, בתולעת אין דין ביטול שאפילו באלף איננה בטלה. בביצים של חברות מסודרות אין תרנגול זכר, וממילא אין ביצים מופרות. אמנם זורקים מה שנראה כדם, אבל לא נאסר הכלי. בביצי משק הדבר יתכן. שבוע טוב יהודה הלוי עמיחי מכון התורה והארץ כפר דרום אשקלון
שאלה: הפרש גילאים גדול בזיווג: אני בת 34,מחפשת כבר זמן רב את זיווגי, ולאחרונה הכירו לי גבר מקסים, ממשפחה דתייה וטובה, בעל המלצות טובות, אך הוא מעל גיל 46 (למרות שהוא מאד צעיר ברוחו) נפגשנו פעם אחת, ויש בינינו כימיה טובה. האם כדאי להמשיך, מתוך ידיעה שזה עשוי להוביל לחתונה, או שפער הגילאים גדול מדי ולא כדאי להכנס לקשר עמו?
תשובה: לך. יועצת זוגית בעלת נסיון רב, בנתה מודל של בניית זוגיות. במודל שלה, יש מושג שנקרא "מסנני אהבה". יש דברים שכליים לגמרי, שבדרך כלל לא יתנו צ אנס לקשרים מסויימים להתחולל. אחד מהם הוא הפרש גילים. אין לי ספק, שאם היו מציעים לך גבר בן 75, לא היית מוכנה לפגוש אותו למטרת בניית זוגיות. לזה היא קראה "מסנן אהבה". אני כמעט בטוח שאם הגבר שפגשת, היה בן 36, לא היית מתלבטת כל כך, לאור הנתונים שהתרשמת מהם בפגישה הראשונה. אז למה מפריע לך שהוא למעלה מבן 46? זה באמת הפרש גדול, ולא מקובל, אבל אם טוב לך איתו, והוא מוכן להורות בגיל הזה (אם גם את מקווה להורות.) אז למה לא להמשיך ולתת צ אנס לזוגיות הזו?. בהצלחה! (בהחלטה) ושנה טובה.
שאלה: תפילה בכיתה בנוסח שונה: כבוד הרב התחלתי לא מזמן בית ספר חדש בגלל שרוב הכיתה ספרדית אנחנו מתפללים בנוסח ספרדי. אני התרגלתי לנוסח האשכנזי גם בגלל שאני אשכנזיה וגם כי ככה התפללנו בבית ספר הקודם בגלל זה אני צריכה גם לדלג על קטעים שאני אומרת כל יום מה לעשות?
תשובה: לך את השאלה ראוי להפנות לרב בית הספר או למורה או להורים שלך. להלכה ברור שאת יכולה להמשיך כפי ההרגל שלך אלא שלפעמים זה לא נח בכיתה. את יכולה גם ללכת בדרך ביניים בה סדר התפילה לפי הכיתה (כגון מיקום  עלינו לשבח  וכד ) ותוכן התפילה לפי הנוסח שלך. במקרה כזה תרשמי בסידור שלך בעפרון את סדר התפילה של הכיתה בברכת שנה טובה כתיבה וחתימה טובה דוד לוי 098987548
שאלה: מקווה: לרב. סליחה על השאלה אבל, אם אני טובל בים אבל למשל (חוץ מכבודכם) בתחתונים, האם זה נחשב כטבילה במקווה ממש ולא נחשב חציצה (לאיש)? כתיבה וחתימה טובה.
תשובה: לך אין שום חיוב טבילה על גבר במקווה. לכן אתה יכול לעשות מה שאתה רוצה. אם תרצה בעקבות טבילה כזו להכנס להר הבית ולבית המקדש - אסור. מסיבות רבות ואין כאן המקום לפרטם שבתש לום דוד לוי
שאלה: פסטה: רציתי לדעת בקשר לפסטה בשם אמור מכיון שיש לה הכשר בית יוסף אבל ההכשר לא כל כך מובן וגם אפשר למחוק אותו האם יש בזה בעיה
תשובה: לברר במשרדי הבית יוסף 026550550
שאלה: תרומות לבית כנסת: לרב דוד לוי הוריי תרמו לבית כנסת לפני כשלוש שנים המון חומשים. לאחר שלוש שנים גבאי הבית כנסת החליט להחליף את כול החומשים לחמישה חומשי תורה בספר אחד ולהחזיר את כול הספרים שנתרמו לבית כנסת לתורמים. כמובן שהורי נפגעו מכך. הרי אדם תורם לבית כנסת לה הוא רוצה לתרום. הגבאי טוען שיש עוד הרבה בתי כנסת שמשוועים לחומשים ואילו אמא שלי אומרת שבכלל זכותה לתרום לאן שהיא רוצה. רציתי לדעת האם יש בעיה הלכתית במה שהוא עשה?
תשובה: לך תרומה לבית כנסת מרגע שנתנה הגבאי יכול לעשות בה כל דבר לפי שיקול דעתו. בכלל זה להוציא את הספרים להעביר לגניזה וכד. במקרה שלכם נהג הגבאי לפנים משורת הדין והחליט להחזיר לכם את החומשים. מרגע שהם ניתנו לכם במתנה, על ידי הגבאי, אתם יכולים לתרום אותם למי שתרצו או לעשות בהם כל דבר אחר. אמך צודקת שזכותו של אדם לתרום לכל מקום שהוא רוצה, אלא שלא ניתן לתרום בניגוד לדעתו של אותו מקום. אם גבאי בית הכנסת רוצים סידורים או חומשים מסוימים - זכותם להוציא את האחרים מבית הכנסת לפי שיקול דעתם. לגבי תנאי במתנה - ניתן להתנות תנאים לפני מתן תרומה אבל אלו צריכים להיות בהסכמת הגבאים. מי שתורם ומוסיף תנאים ללא ידיעתם - אין הוא משועבד לתנאים שלכם ויכול לעשות במתנה לפי שיקול דעתו. סיכום הגבאי נהג כהלכה ולפנים משורת הדין. אם יש לבית הכנסת רב - ראוי לשאול אותו ולא אותי ואני מבטל את דעתי מפניו. (עניתי לכם כי התשובה ברורה) שנה טובה ותזכו למצוות דוד לוי לבירור נוסף 098987548
שאלה: גזל,תרומות ומעשרות: באחד הרחובות ליד הבית שלי יש לאנשים בחצר עץ פסיפלורה שחלק מהענפים שלו יוצאים לרחוב והפירות נופלים ומתגלגלים ברחוב מישהו שאני מכיר לקח חלק מהפירות הכניס אותם לבית ובלי הפרשת תרומות ומעשרות טעמתי ממנו (כמות של פחות מכזית, כל זה שכבר ידעתי איך ומאיפה הוא אסף ושלא הופרשו תרומות ומעשרות) האם עברתי על איסור גזל? האם היה צריך להפריש תרומות ומעשרות למרות שמדובר בפרי אחד (גם אם הוא אסף אותם ביחד ביד והכניס אותם לתוך הבית)? אם כן יועיל אם אני אשאל את האנשים שהעץ שייך להם אם מבחינתם מדובר בהפקר.?
תשובה: לך מה שהיה היה לגבי העתיד עליך לשאול את בעלי העץ. כמו כן ראוי לברר אם לעץ חלפו שנות עורלה (במקרה זה זה תלוי בהם) אם הפירות אינן הפקר חובה להפריש תרומות ומעשרות בכניסה לבית (כלשהו) אפילו על חצי פרי. בברכת שנה טובה דוד לוי 098987548
שאלה: שימוש בתנור חימום בשבת: שבוע טוב, ברצוני לשאול האם יש מניעה משימוש בתנור חימום (המכונה קמין) הפועל על גז, אציין רק שבתנור מותקן שעון שבת, יאיר
תשובה: וברכת ד  אם הוא מכוסה, וכמו כן אין אפשרות להגדיל ולהנמיך את האש, אפשר להשתשמ כמו פלטה של שבת. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: תינוק שנשבה: שוחחתי עם חברתי על פרשת השבוע שבה אנו בעצם מחויבים לעבוד את הקב"ה בשמחה ובטוב לבב, והתגלגלה השיחה והיא שאלה אותי מדוע הקב"ה ברא אנשים שלא מקיימים מצוותיו? לא כאלה שהיו דתיים ופרקו עול מצוות מבחירה, אלא חילונים שנולדו חילונים, ובעצם הם תינוקות שנשבו. ריבונו של עולם מכניס אותם לתוך חיים ולתוך משפחה שלא מקיימת את רצון ה, ואז הם מקבלים על זה עונש בעולם הבא. עניתי לה שה נותן להם המון הזדמנויות לחזור בתשובה, וגם זה בשוגג אז עונשם פוחת, אך זה לא סיפק אותה, וגם לא אותי. אשמח אם תענו לנו :) שבוע טוב ו
תשובה: המושג: "תינוק שנשבה" בא בדיוק כדי לציין את התשובה לשאלה שלך. מי שגדל בחינוך חילוני, לא רואים את הכפירה שלו כבחירה מרצון אלא כמין כפיה חינוכית שנכפתה עליו. לכן הוא לא יענש כמו מי שקבל חינוך תורני ויצא ממנו.
שאלה: לגור אצל חמתי: לכבוד הרב שמי לילי ויש לי שני ילדים ובהריון מתקדם.מכנו את נהיץ ני 4 חודשים על סמך בית שראינו ורצינו לסגור ושבאנו לחתים על חוזה הבעל הבית התחרט ואמר שהוא בעצמו לא מכר את הבית ומאז אנחנו בחיפושים עןד חודשים וחצי אנחנו אמורים לעבור ואם לא נמצא נצרך לעבור אצל חמתי אני והיא לא מסדתרות גרתי שם אחרח החתונה שנה וחצי ותמיד היא הייתה רבה איתח ואחר כך הייתי עם בעלי אני יודעת שאחזור,לשם עוד ילדים אני יריב עם בעלי ואיתה ועןד אני צריכה ללדת אני ממש נכנסתי לדכאון מזה מה עכשיו אני ובעלי רבים אפלו הוא חושב להתכש ממני. אני בחורה טובה אני מגדלת ילדים
תשובה: וברכת ד  יש להשתדל לסיים את הרכישה ולהשתדל להמנע ממגורים בבית חמותיך.כדאי אפילו לשכור דירה לתקופה קצרה. שנה טובה יהודה הלוי עמיחי
שאלה: יום הולדת בראש השנה: יש לי יומהולדת בראש השנה בעז"ה. תמיד אני קצת מתבאסת שיום הולדתי יוצא ביום זה. למרות שיום זה הוא יום גדול ומיוחד. אבל תמיד אני מרגישה פספוס שאני לא יכולה ללכת לכותל, לקום להתפלל שחרית מול הים (תמיד בשבתות וחגים אני לא מסוגלת ללכת לתפילה.כך שיוצא שביום הולדתי אני לא מתפללת) ואני יודעת כמה חשובה התפילה ביום זה.וזה מבאס אותי רציתי לדעת- מה אני יכולה לעשות ביום הולדתי השנה? על מנת שבאמת יהיה חשוב ומשמעותי, ולא יעבור כמו עוד יום רגיל. עיינתי בשאלות קודמות בנושא- וראיתי שטוב להרבות בסעודה (שכבר עושים בכל מקרה.כי זה ראש השנה.) וצדקה-שאני לא יכולה. בקיצור-מה כן. בנוסף, שמעתי שטוב ביום ההולדת להרבות בנתינה. ותמיד רגילים לתת לבעל החגיגה מתנות. אז הפוך- שמעתי שטוב לתת מתנות. חשבתי לקנות מתנות לבני משפחתי.(בגלל היומהולדת) ובאמת להרבות בנתינה. האם באמת יש עניין כזה או שזה סתם שמועה?! מקווה שכתבתי ברור ולא סרבלתי יותר מידי את דבריי. המון שבוע טוב ומבורך! מלא באור ושמחה!!:)
תשובה: לך, וברכת "מזל טוב" ליום הולדתך. זו זכות גדולה שיום ההולדת שלך, הוא יום ההולדת של אדם הראשון (לפי אחת הדעות). מעניין איך אדם הראשון ציין את יום ההולדת שלו. יום ההולדת צריך להיות יום של סיכום, חשבון נפש, ותכנון העתיד, לפחות השנה הבאה. מה יותר מתאים מראש השנה לחשבון נפש וסיכום השנה  השנים הקודמות?. אכן, רעיון טוב שתקני מתנות לבני משפחתך לכבוד יום הולדתך. זה ימלא אותם שמחה, ובוודאי ימלא אותך בשמחה. צדקה את יכולה לתת בערב ראש השנה, הערך של נתינת הצדקה בערב ראש השנה, שהוא ערב יום ההולדת שלך, לא נמוך מנתינת צדקה ביום ההולדת עצמו. ולעניין התפילה בראש השנה, את מספרת שאת מתבאסת שאת לא יכולה להתפלל בראש השנה. אני מניח שזה בגלל המטלות שלך כרעיה ואם. אז למה להתבאס? האם את חושבת שמילוי המטלות שלך כאם חשוה פחות, ומקרב אותך לקב"ה פחות מאשר תפילה? לא ולא! הקב"ה קבע לכל אדם אילו דברים יקרבו אותו לקב"ה. הכהנים- עבודתם המיוחדת שתקרב אותם לקב"ה, נעשית בבית המקדש, ושאר ישראל לא צריכים להרגיש מבואסים שהם לא יכולים לבצע את אותם העבודות. חיילים, עבודתם המיוחדת המקרב אותם לקב"ה היא שמירת בטחון המדינה, והם לא צריכים להתבאס שלא יוצא להם להתפלל כמו כולם. רופאים, מה שיקרב אותם אל הקב"ה היא הצלת הנפשות שהם עוסקים בה, ולא דווקא תפילה, ואם לא יצא לרופא להתפלל בראש השנה בגלל שהוא היה עסוק בניתוח חשוב, הוא לא צריך להרגיש מבואס. ואת, תרגישי מלאות ושמחה בתפקידך, ולא תחשבי ש"הדשא של השכן ירוק יותר": בעלי, שהולך לבית הכנסת להתפלל זוכה להתקרב אל הקב"ה, ורק אני, כאן בבית, עם הילדים, איפה אני ואיפה הקב"ה?. לא ולא! זוהי עבודת ה  המקרבת אותך אל הקב"ה. שנה טובה.
שאלה: חנוכת בית: האם ניתן לקיים את סעודת חנוכת הבית בערב חג ראש השנה?
תשובה: וברכת ד  יישוב טוב, וישמע בביתכם קול ששון וקול שמחה. אפשר לעשות בליל ראש השנה, אין איסור, אבל מכיוון שעבודת היום (ראש השנה) גדולה היא ראוי בשעות אלו להתעסק בהכנות לתפילה ותקיעות שופר. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: מכנסיים: האם לאישה מותר בבית להתפלל במכנסיים רחבות דומה לחצאית.?
תשובה: אפשר. בברכת התורה והארץ יהודה הלוי עמיחי מכון התורה והארץ
שאלה: הלכות גירושין: בע"ה לכבוד כבוד הרב אני אישה שהתגרשתי לפני כשנתיים. לאחר גירושי בעלי הבין שהוא הפסיד אישה טובה, והתחיל לחזר אחרי ברצוני לדעת האם אני יכולה להזמין אותו לחגוג עימי ועם ילדיי את חג ראש השנה אני כל כך רוצה לחגוג בבית כי זה מצווה אבל לא יודעת אם זה מותר? ב עופרה
תשובה: לך, עפרה. ההלכה אוסרת על גרוש וגרושתו לגור בסמיכות מקום זה לזו באותה שכונה, מחשש מובן, שבגלל שהם רגילים כל כך זה לזו, לא ירגישו מעצור אם יגיעו למצב שמאפשר להם קיום יחסי אישות. לכן, לא נראה לי אפשרי מבחינה הלכתית שתזמיני את הגרוש שלך לראש השנה. ההמצאות יחד באותה דירה בוודאי אינה אפשרית. שנה טובה
שאלה: ראש השנה: היי, לכבוד השנה החדשה התחדשתי בטלית חדשה שאני רוצה ללבוש כבר בראש השנה. אבי שמע באיזה שיעור שאסור ללבוש בגדים חדשים בראש השנה, לפי מה שאני יודע אם זה היה בגד הייתי יכול ללבוש אותו לחג שני על מנת לברך שהחיינו. אבל אני רוצה להתפלל עם הטלית כבר מהיום הראשון, אבי הציע לי להתפלל על הטלית כבר מהשבת שלפני ראש השנה. אני מעוניין לדעת האם זה נכון שאסור להשתמש בדברים חדשים בראש השנה, ובמידה וכן ממה זה נובע?
תשובה: אני לא שמעתי שאסור לחדש בגדים בראש השנה, וזה לא נשמע לי הגיוני, מצווה לכבד את ראש השנה כמו יום טוב רגיל, במאכלים טובים, וגם בבגדים. אבל אני מבין היטב מנין הדעה הזו נובעת: בגלל הבעיה של ברכת "שהחיינו" בלילה השני של ראש השנה, (שהרי זה כבר היום השני, ואיך ניתן לברך "שהחיינו"?), נהגו ללבוש בערב השני של ראש השנה בגד חדש, ולהתכוון בברכת "שהחיינו" לנשים- בהדלקת הנרות, לגברים- בקידוש, גם על הבגד החדש שלובשים. ומכיוון שרוב העולם לא קונים שני בגדים חדשים לקראת ראש השנה, מי שקנה בגד אחד חדש, ברור לו, שלא יחדש אותו ביום הראשון. מכאן הבין מי שהבין, שלא מחדשים בגד ביום הראשון של ראש השנה. שנה טובה.
שאלה: שידוך: אני בקרוב יוצא לשידוך, אבל אני לפעמים נכשל בפגם הברית. האם כדאי לצאת לשידוך או לחכות? כתיבה וחתימה טובה.
תשובה: וברכת ד  שהק"ה יצליח דרכך ותמצא את הזיווג הנכון לך בקרוב. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: השבת אבידה: האמת שאני מאוד מתביישת במעשה שעשיתי אבל פשוט לא הצלחתי להוציא מילה מהפה ולקרוא לאדם שנפל לו הכסף והוא התרחק וכמובן לא שם לב שנפל לו הכסף מהכיס פשוט קפאתי במקום ולאחר מס שניות ניגשתי הרמתי את הכסף ושמתי בכיס אני יודעת שאין תירוץ למה שעשיתי פשוט בעלי פוטר ובזמן האחרון המצב הכלכלי שלנו לא טוב ובאותו רגע רק חשבתי על זה שהכסף יוכל לעזור לנו אני מרגישה נורא עם מה שעשיתי מה עליי לעשות עם הכסף?
תשובה: בד בבד עם הבושה את ראויה להיות שמחה שאת מבקשת את הדרך להתמודד עם הבעיה הקשה הזו. בשל העובדה שלא היה סיפק ביד המאבד להתייאש מהכסף לפני שאת הרמת אותו, ובשל העובדה שאת לא יודעת למי שייך הכסף - הדבר שיש לעשותו הוא לעשות צרכי ציבור עם הכסף הזה, במהלך של תיקון.
שאלה: אמונה: אחרי כמה ימים ויותר של חיפוש אחרי תשובות לשאלות שנגררות אתי במשך כמה שנים ( ואולי יותר ) ללא תשובה אחת אמיתית הגעתי למסקנה שלמרות ניסיון החיים העשיר, ושלושת ילדי שעליהם נלחמתי במשך שנים רבות הביאו אותי למבוי סתום שממנו ניסיתי לברוח כמו מאש. אהבתי לילדיי אומנם התחזקה וממנה אני מקבל חיזוקים שלא ידעתי על קיומם ושמציפים את חדרי גופי ללא שליטה. לפעמים נראה שאני חי רק בזכות שלושת ילדיי ושאילו לא הם אז מזמן הייתי חושב על לסיים את חיי ולהצטרף לאבי לאחיי יאיר ופלטיאל, ולבן אחותי האהוב גואל.הימים הם ימי סליחות ומחילות. ימי ה"סליחות" הם ימי חשבון הנפש לכל אחד ואחד, ימים של תיקון מעשינו בדברים שבין אדם למקום, בין אדם לחברה, בין אדם לחברו ובין אדם לבין עצמו. וכך אני מוצא עצמי בימים האלה חסר תשובה לרצונו של בורא עולם ולמתנות החיים שנתן לי לתת לשלושת ילדיי. בשיחות הארוכות שהיו לי עם הקב"ה במשך השנים הייתה לי הרגשה שהקב"ה ממש מכוון אותי לתשובה הרצויה. לא כך אני מרגיש לאחרונה הקב"ה מעמיד אותי בניסיונות קשים שהתשובות לא בהישג מחשבתי. "תיענו ותיעתרו ברחמים מן השמים, תקובל צעקתכם, תישמע תפילתכם ברצון וייענה קול עתירתכם, ויקיים בכם מקרא שכתוב (דברים א, י ): ד אלוהי אבותיכם יוסף עליכם ככם אלף פעמים, ויברך אתכם כאשר דיבר לכם "
תשובה: אני קורא בהתרגשות רבה את דבריך הכנים ומבין שיש בך אמונה גדולה, אתה מבקש לכוון דרכיך לרצון ד. אתה שרוי כרגע במשבר, הנסיונות שד  מביא עליך קשים מאוד, כמעט קשים מנשוא. אני מכיר ומבין מאוד את המצב הזה. הסבל הגדול ביותר הוא הסבל הרוחני. אתה משתף אותנו בקושי הנורא שלך: ".אני מרגיש לאחרונה, הקב"ה מעמיד אותי בניסיונות קשים שהתשובות לא בהישג מחשבתי". אתה לא לבד. מאז ומעולם עמדו מאמינים נאמנים בקושי הנורא של תעלומת הסבל שאין לו הסבר:  וידום אהרון. על דרך זו נאמר (תהילים לז  ז) "דום לד  והתחולל לו אל תתחר במצליח דרכו באיש עשה מזמות". וכן (באיכה ג  כו) "טוב ויחיל ודומם לתשועת ד " המצוקה של קריאה אל ד  שלא נענית מוכרת בתנ"ך (תהילים כב) (א) למנצח על אילת השחר מזמור לדוד: (ב) אלי אלי למה עזבתני רחוק מישועתי דברי שאגתי: (ג) אלהי אקרא יומם ולא תענה ולילה ולא דומיה לי: - - - (כ) ואתה ידוד אל תרחק אילותי לעזרתי חושה: (כא) הצילה מחרב נפשי מיד כלב יחידתי: (כב) הושיעני מפי אריה ומקרני רמים עניתני:  לפום צערא אגרא  אמרו ח (אבות ה  כג). המושג  ניסיון  מעיד על התוצאה אצל מי שעומד בניסיון. העמידה בקשיים, הנסיון הגדול מרומם (לשון נס ודגל). אני מתפלל שתזכה לראות ישועה. גאולתך האישית תבוא במהרה בתוך גאולת כלל ישראל. עיין גם בתשובה על ייסורים
שאלה: כשרות: לכבוד הרב היה לי שפתון מסוג לובלו בטעם דובדבן.לפני פסח. רציתי לדעת אם אפשר להשתמש בו אחרי פסח או שצריך לזרוק אותו. ושנה טובה.
תשובה: את יכולה להשתמש בו. יש ספק אם יש בו חמץ. גם אם יש   הוא כנראה אינו ראוי למאכל. כנראה גם עשית מכירת חמץ. מכל סיבה לחוד, ובוודאי מכולם יחד   אפשר להשתמש בשפתון. ושנה טובה.
שאלה: האם מותר להציג לגוי מושגים ביהדות: לק"י הרב בעבודה שלי נהוג בימי חמישי לעשות פגישת video conference עם הצוות שנמצא בדרום הארץ וכן בהודו ובכל פעם מישהו מאחד המקומות מעביר מצגת על נושא שמעניין אותו. רציתי להעביר מצגת העוסקת בראש השנה ביום ה הקרוב, בכדי לרענן לי וכן לכל היהודים בעבודה (רובם לא דתיים), את משמעות החג, עיקריו וסימניו. שאלתי היא- האם מותר לי לעשות זאת? כי הצוות מהודו חלקו מוסלמי וחלקו הודי (עובדי אלילים), אם אעשה זאת, האם אעבור על האיסור של ללמד תורה לגוי?
תשובה: אם יש הרבה יהודים והשעור יועיל להם, נכון להעביר את השעור למרות המיעוט הנכרי. עיין תשובה מפורטת יותר של הרב אפרתי
שאלה: צמחים: איך יכול להיות שהצמחים נבראו לפני השמש?
תשובה: אין אנו יודעים כיצד התרחשה הבריאה. לפי רש"י, הרבה דברים נבראו אך עוד לא צמחו ממש ולא חיו עד שהושלמה כל הבריאה כולה, ואז התחיל העולם לנוע. זו אפשרות אחת, ופרשנים אחרים תיארו את הדברים בדרכים נוספות.
שאלה: כשרות מנג טים: בתשובה באתר: כתבתם דרך לבדוק האם יש שומן על המנג ט. מה הדין אם כבר השתמשתי מספר פעמים במנג טים ללא שבדקתי?
תשובה: איני מכיר מנג טים המרוחים בשמן ולכן במידה והמנג טים שיש עכשיו ברשותכם הם בלא שמן אז מן הסתם גם הקודמים היו נקיים משמן ולכן הכל מותר.
שאלה: ח : 1.למה אין יותר סקילה של מי שלא שומר שבת והתרת עבדות וכו.? 2.איפה כתוב בתנ"ך שצריך להקשיב לח?
תשובה: א. הסיבה שאין סקילה היא כפולה. ראשית, אין לנו מוסד מוסמך כמו הסנהדרין שיכול לגזור סקילה. שנית, סביר מאוד להניח כי גם אם הייתה סנהדרין היום היא הייתה מאמצת את שיטת התנא האלוקי רבי עקיבא שנמנעים בכלל מלדון דיני נפשות. התורה מלמדת מה היה ראוי שייעשה, אולם התורה שבעל פה הציבה מחסומים עצומים בפני מימוש דיני נפשות, והפכה אותם לכמעט בלתי אפשריים. ב. האם לא עניתי לך על שאלה זו בתשובה אחרת?
שאלה: תפילת 18: סליחה על "החפרנות", זה באמת שאלה שמאוד חשובה לי. זאת ההודעה האחרונה בנושא אם אפשר לקיים או את התפילה של ה3 ברכות ראשונות בקול והשאר בלחש, או לקיים תפילת חזרה במלואה בקול. וזאת על בסיס קבוע (!) מה מומלץ לעשות? 3 ברכות ראשונות בקול או הכל בקול? וסליחה על ההטרדה!!! (ואם אפשר מקור, במידה וזה לא מטריח את הרב)
תשובה: אתה לא צריך להתנצל על שאלות, אלא אם כן אתה נהנה להתנצל. צריך לברר סוגיה עד תומה, ואם משהו לא ברור - אז מדברים על כך. בוודאי שעדיף לקיים את תפילת שמונה עשרה כראוי, ולא בתפילה מקוצרת, אלא בחזרת ש"ץ מלאה, כפי שכתוב בהלכה. למה צריך על כך מקורות?
שאלה: סנדלים עם רצועת עור: הרב, קניתי סנדלים מבד בכדי שישמשו אותי ביום כיפור. אלא שהסתבר לי לאחר מכן שרצועה אחת מאחורה היא מעור. האם יש בכל זאת היתר לנעול אותן ביום כיפור כיוון שמדובר רק בחלק קטן מן הנעל? ושנה טובה.
תשובה: ראו:
שאלה: איפה כתוב: 1.איפה כתוב שניתנה תורה בעל פה? 2.אפשר פס מפורט מהתנ"ך שמוסבר שם שצריך להקשיב למה שח אומרים?
תשובה: התורה שבכל פה כתובה כבר בתורה שבכתב. בעיקר במצווה האומרת כי אם ייפלא מאתנו דבר למשפט אנו עולים לבית הדין העליון הנמצא בהר הבית והשופטים דורשים ואומרים לנו את דבר המשפט. זהו אחד המקורות הבסיסיים ביותר לקיומה של מערכת תורה שבעל פה. יש כמובן עוד הרבה מקומות בהם היא מתפרצת בתוך התורה שבכתב עצמה. הפסוק המפורש נמצא בספר דברים: ח כי יפלא ממך דבר למשפט, בין-דם לדם בין-דין לדין ובין נגע לנגע דברי ריבת, בשעריך: וקמת ועלית אל-המקום, אשר יבחר יהוה אלהיך בו. ט ובאת, אל-הכהנים הלוים, ואל-השפט, אשר יהיה בימים ההם  ודרשת והגידו לך, את דבר המשפט. י ועשית, על-פי הדבר אשר יגידו לך, מן-המקום ההוא, אשר יבחר יהוה  ושמרת לעשות, ככל אשר יורוך. יא על-פי התורה אשר יורוך, ועל-המשפט אשר-יאמרו לך תעשה: לא תסור, מן-הדבר אשר-יגידו לך ימין ושמאל. יב והאיש אשר-יעשה בזדון, לבלתי שמע אל-הכהן העמד לשרת שם את-יהוה אלהיך, או, אל-השפט ומת האיש ההוא, ובערת הרע מישראל. יג וכל-העם, ישמעו ויראו  ולא יזידון, עוד.
שאלה: מעשר כספים: יש לי דירה להשכרה אותה קניתי מכספי מכירת דירה שהייתה לי. על הרווח ממכירת הדירה הראשונה (ביותר מסכום קנייתה) נתתי בזמנו מעשר שאלתי היא: האם עלי לתת מעשר משכר הדירה? הרי אם נתייחס לזה כעסק, מדוע לא אכסה קודם את ההשקעה בקנייה (מההכנסה בשכ"ד) ורק לאחר מכן אראה את ההכנסה משכ"ד כרווח ואפריש ממנה מעשר?
תשובה: ודאי, כדבריך, החישוב הוא, בראש ובראשונה לכסות את מחיר קניית הדירה. כך גם יכול היית לנהוג בעת מכירת הדירה, לראות את הרווח, ככיסוי הוצאות הקניה. הואיל ואז הפרשת מעשר מהרווח, הרווחים מההשכרה יהיו לצורך הכיסוי. למעשה: אינך חייב במעשר, אבל הנך חייב בצדקה, כלומר לתת כאחוז אחד לצדקה. הרב אליקים לבנון www.yelm.co.il
שאלה: בית מלון בראש השנה: הרב! אני חוזרת בתשובה יחידה ממשפחתי, אנחנו נוסעים כל המשפחה (מצד האבא) לאילת לראש השנה מרביעי עד מוצ ש. שאלתי היא האם יש דברים בהם אפשר להקל כדי שאוכל לשבת עם משפחתי ולא לשבת בחדר? לדוג לשבת באזור או בלובי שנישמעת מוסיקת רקע או עוד דברים כאלה ואחרים שהאדם הדתי ניתקל בהם במלונות ביו ט.
תשובה: ראשית,ברוכה הבאה. המציאות המורכבת שאת נמצאת בה מביאה אותך לנווט בין הרצון להיות קשורה במשפחה ולא בודדה בחג, ובין הרצון להיות נאמן להלכות החג. זה אכן נכון ללכת בדרך זו, וזה גם אפשרי. באופן עקרוני, כאשר מדובר בחילול יום טוב שלא את עושה אותו (כמו למשל מוזיקה בלובי), ואת היית יורדת ללובי לשבת עם כולם גם אם לא היה מוזיקה - מותר לך לעשות. מה שאסור הוא לעשות דברים המכוונים דווקא כדי ליהנות מחילול החג והשבת. לפי עקרונות אלה את יכולה לנהוג, ולהצליח לציין גם את ראש השנה וגם את המשפחה. האם את יכולה ללכת בדרך זו?
שאלה: יצר הרע אוכל אותי: הרב היקר. גיליתי שאני נמשך לגברים (אתרי זימה והוצאת זרע לבטלה) הכל התחיל בכיתה ד עם הקושי הנורא הייתי מדבר עם ה כל לילה קראית שמע,בקשות,תודות וכו. הייתי בוכה וקורע את נשמתי בשבילו. אני בן 13 וחשבתי שבגלל שאני נכנס לעל מצוות אני אפסיק לעשות את כל התועבות אבל אני רק מרגיש שהדרדרתי ואז השיחות שלי עם ה הפכו לעצבים.חוץ מהקושי הזה "ניחנתי" בעוד כמה קשיים(אני כותב לך וכואב לי.)אין בית בבית שלי אבל כשאני אומר אין אז הכוונה שבכלל אין. יש לי חברים שלהתווכח ולהתגזען על הצבע עור שלי עושה להם טוב בקיצור סליחה על הביטוי חיים בזבל. הייתי צועק עליו ומתעצבן על זה ששום טיפת חיים הוא נתן בי חוץ מסבל והייתי מתחיל להעצבן על זה שבשמיים שמים עלי פס. ואז הגיעו מחשבות על למות להתאבד(אין לי אומץ, אבל לבקש מה שיהרוג אותי.) כי אם אין לי חברים נורמלים חיים נורמלים(להימשך לאשה ולהקים איתה בית ומשפחה בלי שום הסחות דעת מהמין השני) אז למה לי לחיות?? אני חייב עזרה עצות בבקשה הרב "המציל נפש אחת מישראל כאילו הציל עולם ומלואו"
תשובה: בגיל שלך אי אפשר לדעת מה הנטיה האמיתית. קשה לך בבית, במשפחה ובחברה, יכול להיות שמכך אתה נדחף לאתרי זימה ותועבה. התועבה הזאת מבלבלת אותך ומכניסה לך פחדים לראש. אתה צריך מישהו מבוגר ומקצועי שיהיה פנוי לשמוע אותך ולשוחח אתך. בבית ספר יש יועצת. בקופ"ח יש רופא משפחה. יש לשכת רווחה. כל מי שנגיש לך - תפנה אליו: יועצת, עובדת סוציאלית רופא משפחה - הם יודעים איך למצוא עבורך כתובת שתקשיב לך ותסייע לך להתגבר. יש גם אתר שמיועד לקשיים כאלה: "עצת נפש" אתה יכול להתקשר ולדבר עם מישהו מהם. קו הסיוע של "עצת נפש" מיועד לכל אדם הרוצה ובוחר לשוחח. שעות פעילות קו הסיוע של עצת נפש הם: ימים ב, ד, ה, בן השעות 20:00-23:00 טלפון קו סיוע עצת נפש: 02-6541899 אפשר גם במייל אתה חזק ואתה מבין שעליך לעזור לעצמך - אם תמשיך לפעול כדי להציל את עצמך ולא תוותר, אתה תצליח ותגיע רחוק מאוד. אתה תבנה לעצמך משפחה יפה ובריאה.
שאלה: הנחת תפילין: אני מעוניין להתחיל להניח תפילין לבד בבית ויש לי כמה שאלות: 1) האם כשאני מברך על הטלית אני צריך לומר "אמן"? 2)האם כשאני מברך על הנחת התפילין אני צריך לומר "אמן"? 3)האם בהנחת תפילין של יד אני צריך לשבת ובתפילין של ראש לעמוד (גם בהנחה וגם בקיפול)? יש לציין שאני ממוצא ספרדי. 4)בשלב של תפיסת הציציות האם לתפוס את כל הארבע? 5א)כשרשום להעביר את הציציות ולנשקן האם בעיניים פקוחות או סגורות? 5ב)כמה פעמים להעביר את הציציות בפעם הראשונה וכמה פעמים בפעם השניה? 6)באלו ימים לא מניחים תפילין, חוץ משבת? (מוצא ספרדי) 7)בעוד חודש אני אמור לעשות ניתוח ברגל שימנע ממני לעמוד כמה שבועות - האם אוכל להניח בישיבה (כולל התפילה)? סליחה על החפירה ומקווה לתשובות מסודרות כדי שלא אסתבך, מראש.
תשובה: לך תזכה למצוות ותתחיל עוד היום 1-2 לא עונים אמן אחרי ברכות עצמו (ברוב המקרים) 3 כך נוהגים חלק מהספרדים. אם אינך יודע את מנהג משפחתך אתה יכול לנהוג כך ואין זה מעכב 4. כך המנהג - לא חובה 5. לא משנה. 6. יום טוב וחול המועד אסורים בהנחת תפילין 7. אפשר. שיהיה בהצלחה שנה טובה דוד לוי 098987548
שאלה: מסית ומדיח: מה ההבדל בין מצוות שלא להדיח בני ישראל אחר עבודה זרה, שנאמר "לא יישמע על פיך" (שמות כג,יג) לבין שלא להסית אדם מישראל אחר עבודה זרה, שנאמר במסית "ולא יוסיפו לעשות, כדבר הרע" (דברים יג,יב)? ו
תשובה: ההבדל העקרוני הגדול הוא שהמדיח מדיח את הציבור ואת העיר כולה, וגורם לעיר הנדחת (יש עוד תנאים)  המסית מסית אדם מישראל. ומדויקים דברי הרמב"ם.
שאלה: צום בהריון בסיכון: בתי בהריון עם תאומים בחודש החמישי. לאחרונה אושפזה בשל צירים מוקדמים,ונכנסה לשמירת הריון לאחר מזה בהוראת הרופאים,הכרוכה בהפסקת עבודה והימנעות מכל מאמץ העולה על הליכה איטית במקום ממוזג למשך 10 עד 15 דקות. הרופא המטפל בה אסר עליה לצום ביום הכיפורים מחשש שהדבר עלול לגרום ללידה מוקדמת בשלב בו אין סיכוי לעוברים לשרוד,אך בתי מבקשת גם החלטת רב בנושא. אודה לך על תשובתך המלומדת
תשובה: ראשית, שיהיה בהצלחה, והריון משמח. לא צריך להיות מלומד גדול כדי לומר באופן חד משמעי שזה לא נכון שמותר לה לא לצום - היא חייבת לא לצום. היא תקיים את המצווה השנה בשמירה על הריון בריא - בריאותה ובריאות העוברים.
שאלה: ברכה לזיווג: ההורים שלי התגרשו מלפני 6 שנים בערך ואמא שלי מאז עדיין לא מצאה בן זוג. אני רואה ויודעת שזה מאוד קשה לה להיות לבד והיא מאוד רוצה למצוא סופסוף את הזיווג הטוב והנכון בשבילה. איזה תפילה או ברכה אני יכולה להגיד בשביל לעזור לה? נ.ב חיפשתי כל מיני ברכות לפני כן באינטרנט אבל כולם היו ברכות שהאדם עצמו שמחפש צריך להגיד והייתי רוצה מאוד להגיד גם אני ולעזור.
תשובה: התפילה הטובה ביותר היא תפילת מעומק הלב שלך, במילים שלך, מול ריבונו של עולם. אמרי כמה פרקי תהילים, ולאחר מכן תפני במילים שלך אל ריבונו של עולם, ותתארי בפניו מה את רוצה ומה את מבקשת ומה את מתחננת שיקרה. זו התפילה האמיתית. ושמחי אותנו בשמחות
שאלה: שבת: האם מותר להכין בשבת קפה קר ללא שינוי? אני שם בכוס סוכר ואבקת קפה קר, אז מוסיף מים קרים וחלב ובוחש. האם זה נקרא "בלילה רכה" שדורש שינוי? התוצאה מימית בהחלט. שנה טובה ומבורכת!
תשובה: זו אינה בלילה רכה, והדבר מותר ללא חשש.